als_Latn dik_Latn sag_Latn
Përshëndetje Ikub. Po ju shkruaj sepse në jetën time ka ndodhur një ngjarje shumë e bukur. Por kjo ngjarje erdhi pas shumë vuajtjesh e netësh pa gjumë. Para 2 vitesh njoha atë që sot zyrtarisht u bë i fejuari im. Ai nuk kishte shumë kohë që ishte ndarë nga një lidhje 3 vjeçare me një vajzë me të cilën ishin dashur shumë, por largësia dhe pasiguria i ndanë. Është shumë e dhimbshme të them që “ishin dashur” pasi do doja që vetëm unë të isha dashuria e jetës së tij, por ai ma ka pohuar me gojën e tij.
Sapo filluam të dilnim bashkë, ish-i i tij filloi të shqetësohej. Por kur lidhja jonë u bë më e konsoliduar, filluam të hidhnim foto në fb e instagram asaj iu ringjall xhelozia dhe filloi të hynte në jetën tonë. Fillimisht, filloi t’i shkruante atij, por ai nuk më thoshte asgjë mua dhe vazhdonim lidhjen tonë duke e shijuar të qetë e duke vazhduar të postonim foto tonat në rrjetet sociale. Pastaj filloi të më shkruante mua disa mesazhe duke më thënë që t’i jepja fund më mirë me atë djalë sepse zemra e tij vazhdonte të rrihte për të. Unë i kërkova të dashurit tim të hapte të gjitha adresat dhe llogartië e tij dhe të shihja nëse kishte biseduar me të. Ai nuk pranoi në fillim dhe aty nisi një periudhë e gjatë grindjesh për ne. Herë ziheshim, herë pajtoheshim sepse unë nuk isha e qetë pasi dyshoja në sinqeritetin e tij. Por nuk u dorzova dhe dalngadalë arrita ta bind t’i lexoja disa biseda të tijat me të. Dhe mora vesh që ata kishin biseduar, i fejuari im nuk i kishte dhënë shpresë që mund të ktheheshin bashkë, por ama mora vesh që kishin dalë njëherë bashkë së fundi, pas gjashtë muajsh që ishim bashkë. Kjo ishte një tjetër goditje e fortë për ne. Ika nga ai me lot në sy edhe pse isha dashurar kokë e këmbë. I thashë që mori fund edhe pse zemra nuk më bënte sepse kishim kaluar një periudhë të mrekullueshme. Ai mu përgjërua se nuk kishte ndodhur asgjë dhe se kishin dalë bashkë vetëm se ajo kishte ardhur në Tiranë dhe i vinte keq ta linte të priste. Lidhja jonë në atë pikë filloi rënien. Takoheshim, ziheshim, ndaheshim, takoheshim prapë…komunikimi kishte humbur dhe ndjenjat ishin ftohur.
Fatmirësisht mikja ime e ngushtë më ka hapur sytë. Ajo më tha që nëse ndjeja vërtet për të, nuk ishte koha ta gjykoja, por koha të luftoja për të sepse ajo tjetra ja kishte arritur qëllimit. Na kishte përçarë dhe tani po luftonte ta fitonte përsëri. Duhej të tregohesha luftarake dhe gjakftohtë që ta gjykoja siç duhet. Vendosa ta dëgjoj dhe bëra zgjedhjen e duhur. Jo vetëm që më kërkoi falje dhe e fshiu nga të gjitha rrjetet sociale, por u bë më i përkushtuar ndaj meje duke u ndjerë fajtor që më kishte lënduar. Para 3 muajsh më propozoi për fejesë në Durrës dhe sot familja e tij erdhi në shtëpinë time dhe bëmë ceremoninë. Dua ta ndaj me të gjithë lumturinë time dhe tu sugjeroj të gjithëve që nëse doni dikë, luftoni për ta fituar dhe mos vendosni asnjëherë krenarinë para dashurisë.
als_Latn als_Latn als_Latn